དུན་རྣམས་ལ་སྐྱབས་སུ་མཆི། ཁྱད་པར་རྗེ་བཙུན་སྤྱན་
རས་གཟིགས་དབང་གི །ལྷ་ཚོགས་འཁོར་དང་བཅས་ལ་སྐྱབས་སུ་མཆི། །དེང་
ནས་བཟུང་སྟེ་བྱང་ཆུབ་མ་ཐོབ་བར། །བླ་མ་དཀོན་མཆོག་གསུམ་ལ་སྐྱབས་འགྲོ་
ཞིང་། །ཕ་ མ་ རིགས་ དྲུག་ སེམས་ ཅན་ མ་ ལུས་ པ། །སྒྲོལ་ ཕྱིར་ སངས་ རྒྱས་ གོ་
རི
འཕང་མྱུར་ཐོབ་ཤོག །སེམས་ཅན་ཐམས་ཅད་རྟག་ཏུ་བདེ་གྱུར་ཅིག །འགྲོ་བའི་
སྡུག་བསྔལ་མ་ལུས་ཞི་གྱུར་ཅིག །བླ་ན་མེད་པའི་བདེ་དང་བྲལ་མ་གྱུར། །འགྲོ་
-366-

སྙིང་པོ་དོན་གསུམ་གྱི་མན་ངག་མདོར་བསྡུས་དངོས་གྲུབ་ཀུན་འབྱུང་། att
་
བའི་ཆགས་སྡང་མ་ལུས་ཞི་གྱུར་ནས། །ཕན་ཚུན་བྱམས་པའི་ངང་དུ་གནས་པར་
ཤོག ། །བླ་ མ་ དཀོན་ མཆོག་ རིན་ ཆེན་ རྣམ་ གསུམ་ ལ། །སྙིང་ ནས་ ཕྱག་ འཚལ་
མཆོད་ཅིང་སྐྱབས་སུ་མཆི། །མྱུར་དུ་ཤེས་རྒྱུད་བྱིན་གྱིས་བརླབ་ཏུ་གསོལ། །དེ་
ལྟར་གདུང་ཤུགས་དྲག་པོས་གསོལ་བཏབ་པས། །སྐྱབས་ཡུལ་རྣམས་ལས་བདུད་
རྩི་ འོད་ཟེར་ ཚོགས། །དཔག་མེད་ འཕྲོས་ པ་ རང་ དང་ མཐར་སྐོར་གྱི། །སེམས་
ཅན་རྣམས་ ལ་ ཕོག་ པས་ སྡིག་ སྒྲིབ་དག ། །ལུས་ནི་དྭངས་གསལ་འོད་ཀྱི་
བཞིན་ ཅན། །འཕགས་ མཆོག་ ཐུགས་ རྗེ་ ཆེན་ པོའི་ སྐུ་ རུ་ གྱུར། ། །ཡིད་ ནི་ སྒྲིབ་
གཉིས་འཆིང་བ་ལས་གྲོལ་ནས། །ཆོས་སྐུ་ཐོབ་སྟེ་དག་ཞིང་གཤེགས་པར་བསམ། །
སྐྱབས་ཡུལ་རྣམས་ཀྱང་དགྱེས་བཞིན་འོད་ཞུ་ནས། །རང་ལ་ཐིམ་པས་བྱིན་གྱིས་
བརླབ་པར་གྱུར། །
རང་
དེ་ནས་ངེས་འབྱུང་དང་བྱང་ཆུབ་ཀྱི་སེམས་སྒོམ་ཚུལ་ནི། རྙེད་དཀའ་དོན་
ཆེ་དལ་བའི་རྟེན་འདི་ཡང་། །མྱུར་དུ་འཇིག་ཅིང་ནམ་འཆི་ངེས་པ་མེད། །ཤི་ནས་
སྲིད་པའི་འགྲོ་བ་གར་སྐྱེས་ཀྱང་། །སྡུག་བསྔལ་རང་བཞིན་བདེ་བའི་གོ་སྐབས་
མེད། །བདག་ཉིད་ཇི་བཞིན་དྲིན་གྱིས་བསྐྱངས་པའི་མ། །སེམས་ཅན་ཐམས་ཅད་
སྡུག་བསྔལ་གསུམ་གྱིས་མནར། །དེས་ན་འདི་དག་སྲིད་མཚོ་ལས་སྒྲོལ་ཕྱིར། །
རྫོགས་ པའི་ སངས་ རྒྱས་ གོ་ འཕང་བསྒྲུབ་པར་བྱ། །དེ་ཡི་ཕྱིར་དུ་སྙིང་པོ་དོན་
གསུམ་གྱི། །གདམས་པ་ཟབ་མོ་ཉམས་སུ་བླང་བར་བྱ། །
དེ་ནས་བླ་མ་ཡི་དམ་ལ་གསོལ་བ་འདེབས་པའི་ཚུལ་ནི། རང་གི་སྤྱི་བོར་
ཤེལ་དཀར་ ལས་ གྲུབ་ པའི། ། །བྱང་ཆུབ་མཆོད་རྟེན་མཚན་ཉིད་ཡོངས་ རྫོགས་
པ། ། །བུམ་ པའི་ ལྟེ་ བར་ པད་ དཀར་ ཟླ་ བའི་ སྟེང་། །རྩ་ བའི་ བླ་ མ་ ཁ་ སརྦ་ ཎི་
-367-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
ཡི་
དང༌། །སྒོ་སྟོང་དག་ལ་བསྐལ་བཟང་སངས་རྒྱས་ སྟོང་། །རྒྱལ་ བ་ རིགས་ ལྔའི་
ཚུལ་ཅན་རང་ལ་གཟིགས། །སྟེང་དུ་དངོས་བརྒྱུད་བླ་མའི་ཚོགས་རྣམས་བཞུགས། །
བདག་སྙིང་པདྨ་དམར་པོ་འདབ་སྟོང་ཅན། །ལྟེ་བར་རང་གི་སེམས་དང་ཡི་དམ་ལྷ། །
དབྱེར་མེད་འཕགས་མཆོག་ཁ་སརྤ་ཎི་བཞུགས། །འདབ་མ་སྟོང་ལ་ཨ་དཀར་
སྟོང་གིས་མཛེས། །བླ་མ་ལྷག་པའི་ལྷ་ཡི་གནས་གསུམ་དུ། །ཡི་གེ་གསུམ་མཚན་
ཁྱད་པར་ཐུགས་ཀའི་དབུས། །ཟླ་སྟེང་ཧྲཱིཿཡིག་ཐ་མར་ཡི་གེ་དྲུག །ཆུ་ཤེལ་ཕྲེང་
བ༌ལྟ༌བུས་མཛེས་པར་བསྐོར། །དེ་ལས་འོད་འཕྲོས་རྩ་བརྒྱུད་བླ་མ་དང་། །
དམ་ལྷ་ཚོགས་སྐྱབས་གསུམ་བཀའ་སྡོད་བཅས། །གསང་སྔགས་རིགས་སྔགས་
གཟུངས་སྔགས་མ་ལུས་པ། །སྤྱན་དྲངས་སོ་སོའི་དམ་ཚིག་པར་ཐིམ་པས། །ཀུན་
འདུས་གསུམ་གྱི་བདག་ཉིད་ཡིད་བཞིན་ནོར། །བསླུ་མེད་སྐྱབས་མཆོག་འདུས་
པའི་ངོ་བོར་བསམ། །ཐུགས་རྗེའི་སྤྱན་རས་སྟོང་གིས་འགྲོ་ཀུན་ལ། །གཟིགས་
ནས་གང་ལ་གང་འདུལ་སྤྲུལ་པ་ཡིས། །ནམ་མཁའི་ཁྱོན་ཀུན་ཅིག་ཅར་འགེངས་
མཛད་པ། །མགོན་པོ་སྤྱན་རས་གཟིགས་ལ་ཕྱག་མཚལ་ལོ། །རབ་འབྱམས་ཞིང་
ན་མཆོད་རྫས་ཅི་ཡོད་དང་། །བདག་གིས་དངོས་སུ་བཤམས་པ་འདི་དག་རྣམས། །
ཀུན་བཟང་མཆོད་པའི་སྤྲིན་དུ་ལེགས་དམིགས་ནས། །ཐུགས་རྗེ་ཆེ་མགོན་ཚོགས་
རྣམས་མཉེས་ཕྱིར་འབུལ། །བདག་སེམས་དུག་གསུམ་གདོན་གྱི་དབང་གྱུར་པས། །
སྒོ་གསུམ་ཉེས་པར་སྤྱད་པ་ཅི་མཆིས་པ། །གནོང་ཞིང་འགྱོད་པའི་སེམས་ཀྱིས་སོ་
སོར་བཤགས། ཐུགས་རྗེའི་ཆབ་ཀྱིས་སྒྲིབ་པ་དག་པར་མཛོད། །སྲིད་ཞིའི་རྣམ་
དཀར་ཇི་སྙེད་མཆིས་རྣམས་དང་། ཁྱད་པར་འཕགས་མཆོག་སྤྱན་རས་གཟིགས་
དབང་གི ། །སྐུ་གསུང་ཐུགས་ཀྱི་ཡོན་ཏན་ཐམས་ཅད་ལ། །བསམ་པ་ ཐག་ པས་
-368-

སྙིང་པོ་དོན་གསུམ་གྱི་མན་ངག་མདོར་བསྡུས་དངོས་གྲུབ་ཀུན་འབྱུང་།
གུས་ ཤིང་ ཡི་ རང་ ངོ༌། ། །དུག་ གསུམ་ མུན་ པ་ འཐུག་ པོས་ རབ་ བསྒྲིབས་ ཤིང་།
ཁམས་ གསུམ་ འཁོར་ བར་ ངལ་བསོ་མེད་པར་འཁྱམས། །སྡུག་བསྔལ་གསུམ་
གྱིས་མནར་བའི་འགྲོ་འདི་ལ། །ཐེག་གསུམ་ཆོས་ཀྱི་སྒྲོན་མེ་སྦར་དུ་གསོལ། །
བཟོད་དཀའ་སྡུག་བསྔལ་བརྒྱ་ཡིས་གཙེས་གྱུར་པ།
།ཉམ་ཐག་བདག་དང་བདག་
།སྲིད་
འདྲའི་འགྲོ་རྣམས་ལ། །ཐུགས་རྗེས་གཟིགས་ལ་འཁོར་བ་མ་སྟོང་བར།
འདིར་སྐུ་ཡི་སྣང་བ་རྟག་བརྟན་གསོལ། །བླ་མ་ཐུགས་རྗེ་ཆེན་པོའི་ལྷ་ཚོགས་ལ། །
ཕྱག་མཆོད་བགྱིས་ སོགས་ དགེ་ རྩ་ ཅི་ མཆིས་པ། ། །ཕ་མ་རིགས་དྲུག་འཁོར་བའི་
སྡུག་བསྔལ་ལས། །སྒྲོལ་ཕྱིར་སངས་རྒྱས་ཐོབ་པའི་རྒྱུ་རུ་བསྔོ། །གླིང་བཞི་གླིང་
ཕྲན་ཉི་ཟླ་ལྷུན་པོར་བཅས། །སྣོད་བཅུད་འབྱོར་པའི་ཁྱད་པར་མ་ལུས་པ། །བློ་
ཡིས་བསླངས་ནས་འཇིག་རྟེན་མགོན་ལ་འབུལ། །ཐུགས་རྗེས་བཞེས་ནས་བྱིན་
གྱིས་བརླབ་ཏུ་གསོལ། །དཔལ་ལྡན་རྩ་བའི་བླ་མ་ཡི་དམ་ལྷ། །བདག་སྙིང་སྤྱི་བོ་
པད་ཟླའི་སྟེང་བཞུགས་ལ། །བཀའ་དྲིན་ཆེན་པོའི་སྒོ་ནས་རྗེས་བཟུང་སྟེ། །སྐུ་
གསུང་ཐུགས་ཀྱི་དངོས་གྲུབ་སྩལ་དུ་གསོལ། །གང་གི་ཐུགས་རྗེས་མཆོག་ཐུན་
དངོས་གྲུབ་ཀུན། །སྩོལ་མཛད་དངོས་བརྒྱུད་བླ་ མ་ ཐམས་ཅད་དང་། །ཡི་དམ་
ཐུགས་རྗེ་ཆེན་པོའི་ལྷ་ཚོགས་ལ། །གསོལ་བ་འདེབས་སོ་དངོས་གྲུབ་རྣམ་གཉིས་
།མཚན་དཔེའི་དཔལ་འབར་གཟི་བརྗིད་ཕུང་པོའི་སྐུ། །བརྒྱད་ཁྲི་བཞི་སྟོང་
ཆོས་ ཕུང་ སྒྲོག་ པའི་གསུང་། །མཁྱེན་ བརྩེ་ ནུས་ པ་ ཕུལ་ དུ་ བྱུང་ བའི་ཐུགས། །
གསོལ་བ་འདེབས་ སོ་ བླ་ མ་ ཪིན་པོ་ཆེ། །གསོལ་བ་འདེབས་སོ་མགོན་པོ་སྤྱན་
།བྱིན་གྱིས་རློབས་ཤིག་འཕགས་མཆོག་ཐུགས་རྗེའི་ལྷ། །བདག་
སྩོལ།
རས་གཟིགས།
དང་ཕ་མ་རིགས་དྲུག་སེམས་ཅན་རྣམས། །མཐའ་མེད་འཁོར་བའི་རྒྱ་མཚོ་ཆེན་
-369-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
པོར་ལྷུང༌། ། །ལས་དང་ཉོན་མོངས་ཆུ་སྲིན་དྲག་པོས་བཟུང་། །བཟོད་མེད་ སྡུག་
བསྔལ་བརྒྱ་ཡིས་ཀུན་ཏུ་མནར། །མགོན་དང་སྐྱབས་དང་དཔུང་གཉེན་གཞན་མ་
མཆིས། །ཤིན་ཏུ་ཉམ་ཐག་རྣམས་ལ་ཐུགས་རྗེས་གཟིགས། །སྡུག་བསྔལ་རྒྱ་མཚོ་
འདི་ ལས་བསྒྲལ་དུ་གསོལ། །རྫུ་ འཕྲུལ་ཤུགས་ཀྱིས་མྱུར་དུ་དྲང་དུ་གསོལ། །
ལས་ཉོན་སྡིག་སྒྲིབ་དག་པར་མཛད་དུ་གསོལ། །མྱུར་དུ་སངས་རྒྱས་ས་ལ་གཞག་
ཏུ་གསོལ། །དེ་ལྟར་ཤུགས་དྲག་གསོལ་བ་བཏབ་པའི་མཐུས། །བླ་མ་ལྷ་ཚོགས་
རྣམས་ཀྱི་སྐུའི་ཆ་ལས། །བདུད་རྩི་དཀར་པོ་འོད་ཟེར་བཅས་པའི་རྒྱུན། །བབས་པ་
རང་གི་སྤྱི་བོ་ནས་ཞུགས་ཏེ། །སྙིང་གའི་ཡི་དམ་ཨ་དང་བཅས་ལ་ཐིམ། །ཡི་དམ་ལྷ་
དང་ཨ་ཡིག་དེ་དག་ལས། །ཟག་མེད་བདུད་རྩིའི་ཆུ་རྒྱུན་ཆེར་འཕེལ་བས། །རང་
ལུས་བདུད་རྩི་དཀར་པོས་མེར་གྱིས་གང༌། །ནད་གདོན་སྡིག་སྒྲིབ་བག་ཆགས་
བཅས་པ་དག །ཚེ་དང་བསོད་ནམས་ལུང་རྟོགས་ཡོན་ཏན་འཕེལ། །རང་ལུས་
དྭངས་གསལ་འོད་ཀྱི་རང་བཞིན་ཅན། །འཕགས་མཆོག་ཐུགས་རྗེ་ཆེན་པོའི་སྐུར་
གྱུར་ཏེ། །སྒོ་གསུམ་ཐུགས་རྗེ་ཆེན་པོའི་ངོ་བོར་གྱུར། །སླར་ཡང་སྔར་ལྟར་གདུང་
ཤུགས་དྲག་པོ་ཡིས། །གསོལ་བ་བཏབ་ཅིང་ཐུགས་རྗེ་བསྐུལ་བའི་མཐུས། །བླ་མ་
ལྷ་ཚོགས་རྣམས་ཀྱི་སྐུའི་ཆ་ལས། །བདུད་རྩི་འོད་ཟེར་བཅས་པའི་རྒྱུན་བབས་
ཤིང་། །སྙིང་གའི་ལྷ་དང་ཨ་ལས་བདུད་རྩིའི་རྒྱུན། །བྱུང་བ་རིགས་དྲུག་སེམས་
ཅན་ཐམས་ཅད་ལ། །ཕོག་པས་རང་རང་སྡུག་བསྔལ་མ་ལུས་ཞི། །ལས་ཉོན་སྡིག་
སྒྲིབ་བག་ཆགས་བཅས་པ་ཀུན། །སྐད་ཅིག་ཉིད་ལ་དག་ཅིང་རྒྱུད་གྲལ་ནས། །
དག་པ་གཉིས་ལྡན་ཆོས་ཀྱི་སྐུ་ཐོབ་སྟེ། ། སྒོ་གསུམ་ཐུགས་རྗེ་ཆེན་པོའི་ངོ་བོར་
གྱུར། །སླར་ཡང་བདུད་རྩི་འོད་ཟེར་བཅས་པའི་རྒྱུན། །བྱུང་བ་སྣོད་ཀྱི་འཇིག་རྟེན་
-370-

སྙིང་པོ་དོན་གསུམ་གྱི་མན་ངག་མདོར་བསྡུས་དངོས་གྲུབ་ཀུན་འབྱུང་།
ཐམས་ཅད་ལ། །ཕོག་པས་སྣོད་ཀྱི་ཉེས་སྐྱོན་ཀུན་སྦྱངས་ཏེ། །སྐད་ཅིག་ཉིད༌ལ
དག་པའི་ཞིང་དུ་གྱུར། །རང་ཉིད་འཕགས་མཆོག་སྤྱན་རས་གཟིགས་དབང་དུ། །
གསལ་བའི་སྐུ་ལ་གསལ་སྣང་བརྟན་པོའི་ངང་། །འཁྱེར་སོ་གསུམ་གྱི་རྣལ་འབྱོར་
དང་ལྡན་པས། །མ་ཡེངས་ཡིག་དྲུག་བཟླས་པ་ཅི་ནུས་བྱ། །དེ་ལྟར་བླ་མ་ཡི་དམ་
ལ་ གསོལ་ འདེབས་ དང་། ཡི་ གེ་ དྲུག་ པའི་ བཟླས་ བརྗོད་ འོད་ ཟེར་ སྤྲོ་ བསྡུའི་
དམིགས་པ་ཅི་ནུས་སུ་བསྐྱངས་པའི་མཐར་ལྟ་བ་སྒོམ་ཚུལ་ནི། ཐུན་མཐར་སྣོད་
བཅུད་དག་པ་རབ་འབྱམས་རྣམས། །འོད་དུ་ཞུ་ནས་རང་གི་ལུས་ལ་ཐིམ། །སྤྱི་
བོའི་བླ་མ་སྙིང་གི་ཡི་དམ་དང༌། །སངས་རྒྱས་སྟོང་ཡང་ཨ་ཡིག་སྟོང་ལ་ཐིམ། །
མཆོད་རྟེན་མཁའ་ལ་འཇའ་ལྟར་ཡལ་བར་བསྒོམ། །རང་ལུས་པདྨ་ཨ་ཡིག་ཡི་
དམ་རྣམས། །རིམ་གྱིས་བསྡུས་ནས་སྙིང་གའི་དབུས་སུ་བསྡུ། །རང་ སེམས་ ལ་
སོགས་ འཁོཪ་ འདས་ ཆོས་ རྣམས་ ཀུན། །རྟོག་ པས་ བཏགས་ པ་ ཙམ་ ཞིག་ མ་
གཏོགས་པ། །ངོ་བོས་གྲུབ་པ་རྡུལ་ཙམ་མ་མཆིས་པས། །སྤྲོས་བྲལ་ནམ་མཁའ་
ལྟ་བུའི་ངང་དུ་གཞག །ཐུན་དངོས་གཞི་ལ་དེ་ལྟར་བསྐྱངས་ནས་ཐུན་མཚམས་ཀྱི་
ཉམས་ལེན་བྱ་ཚུལ་ནི། རྗེས་ཐོབ་གཟུང་འཛིན་སྣང་བ་ཅི་ཤར་ཡང་། །སྒྱུ་མ་སྨིག་
ལམ་ཆུ་ཟླ་བཞིན། །སྣང་ཡང་བདེན་པར་མེད་པའི་ཚུལ་རིག་ནས། །སྣང་
སྟོང་དབྱེར་མེད་ཚོགས་གཉིས་ཟུང་འབྲེལ་དུ། །གསག་ལ་སྒོ་གསུམ་བརྩོན་པས་
འབད་པར་བྱ། །དེ་ལྟར་སྙིང་པོ་དོན་གསུམ་ལས་ཚེ་འདིའི་ཉམས་ལེན་གྱི་སྙིང་པོ་
ཇི་ལྟར་བྱ་བའི་ཚུལ་ལོ། །འཆི་ཁའི་ཉམས་ལེན་གྱི་སྙིང་པོ་ཇི་ལྟར་བྱ་བའི་ཚུལ་ནི།
དེ་ལྟར་འབད་ཀྱང་བཙན་ས་མ་ཟིན་པར། །ལས་ཉོན་དབང་གིས་འཆི་བར་མངོན་
ཕྱོགས་ཚེ། །ལུས་དང་ལོངས་སྤྱོད་གཉེན་འཁོར་གང་ལ་ཡང་། །མ་ཆགས་སྟོབས་
- 371-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
ལྔ་སྦྱར་བའི་གདམས་ངག་གིས། །རྣམ་ཤེས་དག་པའི་ཞིང་དུ་འཕོ་བར་བྱ། །འཕོ་
བའི་ གདམས་ ངག་ གི་ ཚུལ་ ཞིབ་ པར་ ཞལ་ ལས་ ཤེས་ པར་ བྱའོ། ། །བར་དོའི་
གདམས་ངག་གི་སྙིང་པོ་ནི། དག་པའི་ཞིང་དུ་བགྲོད་པར་མ་ནུས་ ཤིང་། །ལས་
ཀྱི་དབང་གིས་བར་དོ་གྲུབ་པའི་ཚེ། །ཕྱི་ནང་གསང་བ་བསྒྱུར་བའི་མན་ངག་གིས། །
བར་དོའི་འཁྲུལ་སྣང་ཐམས་ཅད་ཟིལ་མནན་ནས། །མཁའ་སྤྱོད་རིག་པ་འཛིན་པའི་
རྟེན་མཆོག་གམ། །ཚངས་སྤྱོད་བསླབ་གསུམ་ལྡན་པའི་ལུས་ཐོབ་ཤོག །མདོར་ན་
འདི་ཕྱི་བར་དོ་ཐམས་ཅད་དུ། །བླ་མ་ཐུགས་རྗེ་ཆེན་པོ་ལས་ལྷག་པའི།
སྐྱབས་གནས་གཞན་དུ་མི་འཚོལ་བས། །ཐུགས་རྗེས་བཟུང་ལ་ལམ་སྣ་དྲང་དུ་
གསོལ། །སྐྱེ་བ་ཀུན་ཏུ་ཡང་དག་ བླ་ མ་དང་། །འབྲལ་མེད་ཆོས་ཀྱི་ དཔལ་ ལ་
ལོངས་སྤྱོད་ཅིང་། །ས་དང་ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གི་
གོ་འཕང་མྱུར་ཐོབ་ཤོག །སྙིང་པོ་དོན་གསུམ་གྱི་མན་ངག་ཞིབ་པ་ཡི་གེ་ལོགས་
སུ་ཡོད་པས་དེར་བལྟ་བར་བྱའོ། །དེ་ལྟར་སྙིང་པོ་དོན་གསུམ་གྱི་གནད་རྣམས་
མདོར་བསྡུས་སུ་བཀོད་པ་འདི་ནི། དད་པ་དང་མཁྱེན་རབ་ལ་སོགས་པའི་ཡོན་
།རེ་སའི་
ཏན་དུ་མས་ཐུགས་རྒྱུད་ཕྱུག་པ་པད་ཆལ་མདའ་དཔོན་ཕུན་ཚོགས་རྣམ་པར་རྒྱལ་
བའི་སྡེས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་འབི་ལུང་
དུ་སྦྱར་བའོ། །འདིས་ཀྱང་འགྲོ་ཀུན་འཕགས་མཆོག་ཐུགས་རྗེ་ཅན་གྱིས་རྗེས་སུ་
འཛིན་པར་གྱུར་ཅིག། །།